  Наталья Тетерина Вуоно кӧснуналэ, 29-тӥ куарусёнэ, Ижкарысь Шор площадьын Дасэтӥ огъяросси ярмарка улсын Удмуртиысь йӧскалык лыдӟетъюртлэн книгаосын «Литературное варенье» адӟытонэз ужалоз. Со сярысь лыдӟиськоннилэн пресс-службаез ивортэ. Кызьы шуэмын ивортонын, экспозицилы ним Огъяросси ярмаркалэн «С днём рожденья – с днем варенья!» шулдыръяськон программаез сётӥз. Книгаосын адӟытонэ пыризы ӟуч но кунсьӧр туала литературалэн произведениосыз, кудъёсызлэн нимъёсазы вань вареньелэн валтӥсь ингредиентэз – узы-боры яке емышъёс Удмуртиысь Йӧскалык лыдӟетъюртлэн пресс-службаезОзьы ик адӟытонын вареньеен герӟаськем аспӧртэм тодэтъёс сярысь, кылсярысь Россиысь Вареньелэн лыдӟетъюртэз но Вареньелэн фестивалез сярысь, видеовозьматон луоз. Со сяна 15 часысен 17 часозь вань мылкыд карисьёс интерактив шудонэ пыриськыны но собере «банка варенье» яке «литературая компот» «пӧзьтыны» быгатозы.  Ватсалом, Огъяросси ярмарка Ижкарын 26-30 куарусёнэ ужалоз. Тегъёс: Ижкар Удмуртия Мерлык книгаос лыдетъюрт Йӧскалыклыдӟетъюрт  